**Pașii mei...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pașii mei…

Ți-am dăruit viață ce-ai vrut,

Ți-am dat ce-a fost mai bun în mine,

Cândva cu pașii am străbătut…

Lungi cărări ce-mi sunt străine.

I-am adunat și-adus acasă,

Adesea păreau că-s abătuți,

Se scufundau ca-ntr-o angoasă

Și apoi se retrăgeau mărunți.

Uneori mă însoțeau agale,

Parcă răpuși de-o suferință,

Îi biciuiam să ia o cale,

Să dea dovadă de voință.

Așa a fost în tinerețe,

Mă ascultau și-n toi de noapte,

Acum piciorele-mi fac fițe

Și nu se-ncumetă departe.

Dar nu de fițe-mi pasă mie,

Ci de-o revanșă cu amorul,

Asta-i o mare porcărie...

Să-i duc acum la sărut dorul.

Ai fost și tu șarmant, bătrâne!

Poate și acum încă mai ești,

Puneai cu greu la pofte frâne,

Acum, nu te saturi să privești!

Autor: Gabriel Stănciulescu